cyanic-selkie/wikianc huggingface dataset:
De Spiller
Ëm wat geet et?
Amplaz datt en Telegramm mat der Confirmatioun vum Doud vun der kranker Ierftatta antrëfft, kënnt dës resolut Damm selwer op Roulettebuerg, fir de Generol direkt oppe wëssen ze loossen datt hie kee Su sollt kréien. D'Katastroph ass e puer Deeg méi spéit komplett, wéi déi al Damm e groussen Deel vun hirem Verméige beim Roulette verluer huet an nees op Moskau zeréckfiert. Den De Grieux verléisst d'Polina an d'Mademoiselle Blanche intresséiert sech net méi fir de Generol.
Elo bekennt d'Polina dem Aleksej hir Léift, deen doropshin an de Casino leeft, fir Sue fir d'Begläiche vun de Scholde beim De Grieux ze beschafen. Dëst geléngt him souguer tatsächlech, mä wéi en dem Polina de Goss bréngt, refuséiert hatt. Hatt annoncéiert datt et en elo haasst, am Glawen hien hätt hatt mat sengem Gewënn wëlle kafen, an och aus Schimmt wéinst der Liaisoun mam charakterlose Fransous stéisst hatt den Aleksej zeréck, fir hien a sech selwer ze bestrofen, an et flücht schlussendlech bei de Mr. Astley.
Op en Neits veraarmt verléisst den Aleksej Paräis a schléit sech als Lakai zu Homburg a Baden-Baden duerch. Soubal en e puer Su verdéngt huet dréit e se direkt op de Roulettedësch. Souguer d'Noriicht vum Mr. Astley, datt d'Polina sech an der Schwäiz erhëlt, awer hien ëmmer nach gär huet an e gesi wëllt, kann hien net vu senger Spillsuucht lassräissen, déi e mëttlerweil komplett erfëllt.
Adaptatiounen
De Roman huet de Sergei Prokofjew fir seng Oper mam selwechten Numm inspiréiert (1917).
D'literaresch Virlag gouf donieft net manner wéi néngmol verfilmt, eng éischt Kéier 1919 als Stommfilm, a bis ewell eng lescht Kéier 2007 als The Gamblers ënner der Regie vum Sebastian Bieniek, deen auch den Alexej spillt, a mam Frederike Nass als Polina.
Linthal (Haut-Rhin)
Linthal ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Nort-Leulinghem
Nort-Leulinghem ass eng franséisch Gemeng am Departement Pas-de-Calais an der Regioun Hauts-de-France.
Ogy (Moselle)
Ogy ass eng fréier franséisch Gemeng am Museldepartement an der Regioun Grand Est. Zu der Gemeng hunn ausser Ogy nach déi zwou Uertschaften Saint-Agnan a Puche gehéiert.
Zanter dem Regruppement vum 1. Januar 2017 mat der Gemeng Montoy-Flanville gehéiert s'als delegéiert Gemeng zu der neier Gemeng Ogy-Montoy-Flanville
Grouf vun Naica
D'Grouf vun Naica (Mina de Naica) ass eng Äerzgrouf bei der Stad Naica, an der Gemeng Saucillo, am mexikanesche Bundesstaat Chihuahua, an där d'Firma Peñoles Bläi, Zénk a Sëlwer ofbaut.
Si ass virun allem bekannt wéinst natierlechen Hielen, déi beim Ofbau entdeckt goufen, an deene riseg Selenit-Kristaller sinn. Déi gréisst bis ewell entdeckten Hiel ass d ' Cueva de los Cristales, an 290 Meter Déift (2000 entdeckt), wou Kristalle vu bis zu 14 m laang, 2 m Duerchméisser a 50 Tonne Gewiicht fonnt goufen, déi domat déi gréisst Kristalle sinn, déi jee op der Äerd fonnt goufen. Si si warscheilech 100.000 bis 1.000.000 Joer al.
D'Selenit-Kristaller sinn duerch hydrothermal Flëssegkeeten entstanen, déi aus der Magmakummer ënnendrënner ausgetruede sinn. Méi kleng Hiele sinn d ' Cueva de las espadas ("Hiel vun de Schwäerter"), déi schonn 1910 entdeckt gouf, mat Kristaller vun "nëmmen" engem Meter Héicht, d ' Cueva el ojo de la reina ("D'A vun der Kinnigin"), an d ' Cueva de las velas ("Hiel vun de Käerzen"), allen dräi an enger Déift vu ronn 300 m.
Wéinst der héijer Temperatur (bal 60 Grad Celsius) a Loftfiichtegkeet (90-99%) si se net ouni Spezialequipement zougänglech. 2006 bis 2009 hu Fuerscher &aus 6 Länner, Speleologen, Geochemiker, Kristallographen, Mikrobiologen, Pollefuerscher an Immunologen probéiert, erauszefannen, ënner wat fir Konditiounen déi riseg Kristaller entstoe konnten. Zënter 2009 sinn d'Hielen aus Sécherheetsgrënn ganz gespaart.
Peñoles huet am Oktober 2015 ugekënnegt, d'Grouf zouzemaachen. Wann d'Grondwaasser net méi ewechgepompelt gëtt, sinn d'Hielen net méi zougänglech.
Galerie
Kristaller aus der Grouf vun Naica
HD 40307
Den HD 40307 ass en Haaptreiestär vun der Spektralklass K 2.5 am Stärebild Pictor. Hie läit 41,8 Liichtjoer vun eis ewech. Bis elo konnte sechs Planéiten nogewise ginn, déi ëm den HD 40307 kreesen. De Stär huet nach keen eegenen Numm, dofir gëtt seng Katalognummer aus dem Henry-Draper-Katalog als Bezeechnung gebraucht.
Physikalesch Eegenschaften
Den HD 40307 ass mat engem Radius vun 0,77 Sonneradien eppes méi kleng an och méi liichtschwaach wéi eis Sonn. Béid Stäre sinn Zwergstären. Mam K2.5 gehéiert de HD 40307 awer zu enger spéiderer Spektralklass wéi eis Sonn mat G2. Dësen Ënnerscheed kënnt duerch déi géintiwwer der Sonn eppes méi kal Uewerflächentemperatur vun zirka 4500 °C (4730 ± 50 K) zustan.
Um Enn vu sengem Liewe wäert de HD 40307 säi Waasserstoff verbrauchen, an den Zoustand vun engem Roude Ris erreechen, dee seng Planéite verschlénge wäert, a schliisslech als Wäissen Zwerg endegt.
Planéitesystem
Den HD 40307 gëtt vun op d'mannst sechs Planéiten ëmkreest, déi déi virleefeg Bezeechnungen HD 40307 b, HD 40307 c, HD 40307 d, HD 40307 e, HD 40307 f an HD 40307 g kritt hunn. Et handelt sech dobäi bei allen ëm sougenannt Superäerden, dee klengsten dovun ass ongeféier véiermol sou schwéier wéi d'Äerd. Wéi d'Planéite genee beschafe sinn, ass nach onkloer.
Hir Mass gëtt mat der 4,2-facher, 6,7-facher an 9,4-facher Mass vun eiser Äerd uginn. Mat 4,3, 9,6, 20,4, 34,6 an 51,76 Deeg kreesen déi bannenzeg fënnef Begleeder vill méi séier ëm hire Stär wéi eise sonnennächste Planéit Merkur.
Déi dräi Exoplanéite ware mam Spektrograph HARPS um chileenesche La-Silla-Observatoire vun der Europäescher Organisatioun fir astronomesch Fuerschung op der südlecher Hemisphär (ESO) entdeckt ginn.
Duerch eng genee Miessung mat enger neier Method, déi natierlech Liichtschwankunge vum Stär vun de Signaler vu senge méiglechen Trabanten trennt, waren dräi weider Planéiten ze gesinn. Dee baussenzegen, den HD 40307 g, huet ongeféier déi siwefach Mass vun der Äerd a kreest an der habitabeler Zon ëm säi Stär. Aus deem Grond ass do méiglecherweis Waasser an eng Atmosphär ze fannen.
Routbuch
D'Routbuch (Fagus sylvatica) ass e Lafbam aus der Gattung vun de Bichen (Fagus). Hiert natierlecht Verbreedungsgebitt zitt sech iwwer grouss Deeler vun Europa. Hiren Numm huet se well hiert Holz liicht roudelzeg ass.
Mëschbëscher mat engem héijen Undeel u Routbuche bilden déi natierlech Vegetation a groussen Deeler vu Mëtteleuropa. D'Routbuch gëllt als Indikator fir en atlantescht Klima. Et fënnt ee s'a ganz Europa mat Ausnam am nërdleche Skandinavien. Am Süden an am Oste vun Nordbulgarien sinn an hirer Plaz d'Fagus orientalis an d'Zwëscheform Fagus moesiaca ze fannen.
Se geet am beschten op Kallekbiedem an op duerchlässege Sandbiedem, a verdréit keng Biedem mat Staunätzt.
Déi gréisst Bëscher zu Lëtzebuerg an deenen d'Routbuch als Haaptholzaart virkënnt sinn de Gréngewald an de Bambësch. Et fënnt ee s'awer och op de Koppe vum Minett oder soss iwwerall duerch d'Land, dacks mat Eeche vermëscht. Am Éislek ass et och déi natierlech Holzaart, gouf awer do am Laf vun de leschten 2 Joerhonnerten, am Ufank duerch Eechen am Louheckebetrib, an duerno duerch d'Uplanze vun Nolenhëlzer verdrängt.
D'Routbich war 1990 an 2022 Bam vum Joer.
Habitus
D'Routbuch ka bis zu 30 Meter héich ginn, an engem dichte Bësch bis zu 45 Meter. De Stammduerchmiesser kann am Fräistand bis zu 2 Meter erreechen a si ka bis zu 300 Joer al ginn, et goufen awer och scho méi al Exemplaire fonnt.
D'Kroun vun enger ausgewuesener Buch kann op bis zu 600 m2 Schiet maachen, si blitt an dréit Friichten an engem Alter vun ongeféier 30 bis 200 Joer.
Schuel
Hir dënn Schuel vun den Äscht ass am Ufank donkelgréng bis schwaarz a glat, no e puer Woche gëtt se awer scho méi hell. U méi décken Äscht an um Stamm ass se meeschtens hellgro a Läinzeeche vun den ofgestuerwenen Äscht bleiwe joerzéngtelaang siichtbar. D'Schuel deent sech mam Wuesstem aus, an et bilde sech ganz reng Längsrësser. Bei méi ale Routbuche gëtt d'Schuel um Stammfouss méi graff a rësseg, awer bleift am Géigendeel vun anere Bamaarten um Haaptstamm dënn an glat.
Bewirtschaftung
Well d'Buch am Eenzelstand Tendenz huet späreg Äscht ze bilden, muss se grad sou wéi z. B. d'Kifer an der Jugend no beienee stoen, a solle gläichméisseg grouss ginn.
Fir Wäertholz ze zillen, brauch d'Buch frësch, déifgrënneg an nierstoffräich Biedem. Eng natierlech Verjüngung op sou Plazen ka bei net ze laangen Ëmdriffszäiten (130 Joer) scho Buche mat respektablen Dimensiounen a gudder Qualitéit liwweren.
Trëttbriet
En Trëttbriet ass eng Konstruktioun un engem Gefier, déi aus engem oder méi Träppleke besteet an déi et erméiglecht fir méi einfach eran- an erauszeklammen.
Trëttbrieder huet ee bis an 1940er Joren u bal all Auto fonnt. Do goufe se net nëmme gebraucht fir eran-an erauszeklammen, mä dacks stoung do de Bidon mat der Bensinnsreserv drop oder d'Ersatzrad.
Mrk 590
Den Mrk 590 (Markarian 590), fréier NGC 863, ass eng Spiralgalaxis vum Typ Sa am Stärebild Cetus. D'Galaxis gouf 1785 vum Wilhelm Herschel entdeckt.
Trëttbriet
Soss fënnt een Trëttbrieder vun de verschiddenste Formen op Päerdskutschen, op Reesvoiturë bei der Eisebunn an och op de Waggone fir datt den Accrocheur am Rangéierdéngscht kann op der Ramm matfueren.
Canton d'Évry-Courcouronnes
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton deen 1985 ofgeschaaft gi war, frësch gegrënnt.
Planioles
Planioles ass eng franséisch Uertschaft a Gemeng am Departement Lot, an der Regioun Occitanie.
Planioles läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Duerch d'Gemeng leeft d'Baach man selwechten Numm.
Serques
Serques ass eng franséisch Gemeng am Departement Pas-de-Calais an der Regioun Hauts-de-France.
Callippides vun Athen
Hie war e bekannten atheneschen Tragedieschauspiller. De Callippides vun Athen war bekannt duerch seng Rolle mat Imitatioune vun Zeenen aus dem reelle Liewen. Hien huet seng Aktiounen a seng Mimik sou op d'Pëtzt gedriwwen, datt e schlussendlech e Spottobjet gouf a Spëtznimm "Den Af" (grc: Πίθηκος), oder "De Clown" (grc: Δεικηλιστής) krut.
De Callippides war warscheinlech de Prototyp vum Haaptpersonnage aus dem Kaméidistéck Callippides vum Strattis, ,.
Mathias Coner
De Mathias Coner (Kohner), gebuer de 16. November 1760 zu Allënster a gestuerwen de 6. Februar 1842 zu Iechternach, war e lëtzebuergesche Geeschtlechen.
Nodeems de Mathias Coner de 27. Mee 1784 zu Tréier zum Priister geweit gi war, gouf hie Kaploun zu Lëntgen (Par Miersch). Zwee Joer dono koum hien als Vicaire an d'Stater Niklospar.
Paschtouer zu Messancy
Den 23. Oktober 1793 koum hien als Paschtouer op Messancy (Miezeg), dat deemools zum Herzogtum Lëtzebuerg gehéiert huet, aus deem 1795 de franséischen Département des Forêts sollt ginn. Wéi spéiderhin déi Geeschtlech de sougenannte republikaneschen Eed sollte leeschten, huet de Coner dat refuséiert. Hie gouf condamnéiert a sollt deportéiert ginn. Fir net verhaft ze ginn, huet hie sech misse verstoppen. Am Laf vum Joer 1798 hunn d'Gendaarmen hien awer enges Daags am Paschtoueschhaus erwëscht. Ma, do hu sech – sou heescht et – d'Fraen aus dem Duerf mat Biesemsstiller a soss improviséierte Waffen op si gestierzt a si verjot. Am Februar 1800 ass dem Coner seng Condamnatioun opgehuewe ginn a vun 1801 u konnt hien nees ëffentlech d'Mass halen.
Dechen zu Iechternach
Den 20. Februar 1806 krut de Mathias Coner eng Nominatioun als Paschtouer vum Kanton an der Par Iechternach (curé du canton et paroisse d'Echternach). De 17. Mee 1806 gouf hien a säin Amt agefouert. 1820 kruten d'Kantonspaschtéier den Titel « Dechen ».
Dem Willibrord säi Graf
De Coner huet sech beméit, d'Willibrordusreliquien, déi zënter dem Saccage vun der Abteikierch an dem Opbrieche vum Willibrord sengem Graf am Joer 1794 a Privatbesëtz waren, erëmzekréien. 1826 krut de Coner vum Willibrord Meyers, dem fréiere Kaploun vu Bäerdref, dem Willibrord seng Schanke, déi dësen den 8. November 1794 am Chouer vun der Abteikierch opgesammelt hat, iwwerreecht. 1828 krut hien och dem Willibrord säi merowengesche Steesarg (Sarkophag), deen a Privatbesëtz iwwergaange war a vu sengem Iechternacher Proprietär als Blummebac benotzt gouf, zeréck. De Sarg gouf mat de Schanken an der Parkierch ënner dem Héichaltor ënnerbruecht. 1832 konnt de Coner der Eppelduerfer Kierchefabréck, dem deemolege Proprietär vum Willibrord sengem Barock-Holzsarkophag vu 1624, dëst wäertvollt Stéck ofkafen. De Steesarg mat de Reliquie gouf dunn an den Holzsarkophag geluecht an nees ënner dem Héichaltor vun der Parkierch opgestallt. Do sollt de Steesarg och bis 1906 bleiwen, wou hien an d'Basilika transferéiert an an engem neie Marmer-Grafmonument am neogotesche Styl ënnerbruecht gouf, dat virun der Trap vum Chouer stoung. Den Holzsarkophag blouf an der Parkierch. An d'Krypta vun der Basilika, déi bis 1923 a Privatbesëtz war a bis dohin als Gromperen- a Wäikeller benotzt gouf, koum de Willibrord eréischt 1938.
D'Muttergotteskapell
Den 30. Oktober 1811 huet de Coner dem Apdikter Franz Heldenstein d'Iechternacher Muttergotteskapell op seng Käschten ofkaaft an dono an Tranchë bezuelt. Den Heldenstein hat si 1798, wéi si als « bien national » versteet gouf, kaaft an huet si als Scheier benotzt. Nodeems de Coner dem Apdikter alles bezuelt hat, huet hien am Mäerz 1813 d'Kapell der Iechternacher Parkierch geschenkt.
D'Kräizkapell
Am Juni 1798 gouf d'Iechternacher Kräizkapell als « bien national » versteet a fir 30.700 Livres vum Iechternach Geschäftsmann Joseph Faust kaaft. Deen huet si am Juni 1803 dem Baron François Ignace Etienne de Bivitz (alias Lulange de Bivitz) verkaf. Dësen ass den 12. Februar 1811 zu Iechternach an der Wollefsgaass am Alter vu 56 Joer verstuerwen. Deem seng Wittfra, d'Maria Elisabeth de Hout, mat där hie sech 1775 bestuet hat, huet de 5. Abrëll 1811 dem Coner d'Kräizkapell geschenkt ënner der Bedingung, datt do all Joer eng Rei vu feierleche Massen, am Ganzen eelef, fir hire Mann a si a fir verschidde Membere vun der Famill Hout gehale géifen. D'Kapell war deemools allerdéngs an engem schlechten Zoustand ; de Coner konnt awer just den Daach an d'Fënsteren e bëssen an d'Rei setzen.
Aner Reliquien
Am Mee 1811 huet de Coner vun zwou Schwësteren aus dem fréieren Irmineklouschter vun Tréier déi zwéin Deeler vum Willibrord sengem Bousskleed (Cilicium), dat fréier zu Iechternach versuergt gouf, iwwerreecht kritt an hien huet déi Reliquie an der Parkierch an engem Schaf mat Glas ausgestallt.
Am September 1814 huet hie vum Iechternacher Bierger Jean Henri Willibrord Gloner de sougenannte Sebastiansfeil geschenkt kritt, deen de Willibrord der Iwwerliwwerung no vu Roum matbruecht hat. De Gloner war Steierreceveur zu Iechternach. Hie war 1777 zu Uespelt op d'Welt komm an hat sech ëm 1777 an der Stad mat der Marguerite Dell bestuet. Hien ass am Juli 1843 zu Iechternach gestuerwen. Hie war de Papp vum Dokter Jean Charles Gloner. De Feil, deen an enger sëlwerer Fassung war, hat hien aus der Ierfmass vum fréiere Pater Sebastian Koenig opkaaft. Dëse Feil, op deen d'Iechternacher Par houfreg war, gouf 1970 aus dem Reliquieschaf vun der Basilika gestuel.
1832 huet d'Famill Föhr (Foehr) dem Coner dee gréissten Deel vun de Willibrordusreliquien, déi hire Virfar Balthasar Föhr 1794 gerett hat, iwwerreecht. De Balthasar Föhr war Metzler zu Iechternach an huet op dem Maart gewunnt. Hie war 1741 zu Tréier-St.-Laurentius op d'Welt komm. Am Juli 1766 hat hie sech mat der Lucie Bernard (1746-1798) vun Iechternach bestuet. Hien ass de 16. Februar 1808 zu Iechternach gestuerwen.
D'Famill
Dem Coner seng Eltere waren de Stephan Kohner (*1727 Allënster) an d'Anna Margaritha (Margretha) Brosius (*1729 Garnech). Si hate sech den 21. November 1757 zu Jonglënster bestuet. D'Koppel krut sechs Kanner : d'Catharina (1759), de Mathias (1760), de Christophorus (1762), d'Maria Eva Theresia (1764), an dann den 20. Abrëll 1766 Zwillingen, den Henericus an d'Margretha, no deenen hirer Gebuert d'Mamm gestuerwen ass. Dem Mathias Coner säi Papp huet sech de 5. August 1767 fir zweet bestuet, an zwar mat der Susanna Brosius, Duechter vum Michael Brosius an der Barbara Hultgen (alias Hultier). Si war den 30. November 1738 zu Koler gebuer a krut dräi Kanner, d'Barbara (1770), d'Anna (1772) an d'Maria Elisabetha (1779).
De 5. Januar 1829 ass zu Iechternach eng 1766 gebuere Margaretha Coner gestuerwen. Dobäi handelt et sech sécherlech ëm dem Mathias Coner seng Schwëster Margretha, déi warscheinlech bei him als Haushälterin gelieft huet.
Kim Il-sung
Iwwer säin Doud eraus bleift hien de jure, als "Éiwege President", Staatschef vun Nordkorea. An der nordkoreanescher Propaganda gëtt hien als "Grousse Guide Kommerod Kim Il-sung“(위대한수령김일성동 - Widaehan Suryŏng Kim Il Sŏng Tongji apostrophéiert.
Mathias Coner
D'Famill
De 4. Februar 1851 ass eng weider Margaretha Coner zu Iechternach gestuerwen, déi och zur Famill vum Deche gehéiert huet. Si war d'Wittfra vum Pierre Etgen, mat deem si sech am Oktober 1813 an der Fiels bestuet hat. Hie gouf am Mäerz 1789 an der Fiels gebuer an ass do am September 1819 gestuerwen ass. D'Margaretha Coner ass am Februar 1789 an der Fiels op d'Welt komm als Duechter vum Henericus Khoner (sic), 1754 zu Allënster gebuer, an der Marguerite Bredemus (Bredimus) (1756-1811), déi sech am November 1786 zu Noumer bestuet haten. Den Henericus war de Jong vum Johann Kohner vun Allënster.
Zu der Famill vum Coner zur Säit vu senger Stéifmamm huet och den Henri (Henricus) Brosius gezielt, deen de 15. November 1790 zu Koler op d'Welt koum a Geeschtleche gouf. Hie gouf 1818 zum Priister geweit a koum als Kaploun op Munneref an dono an der selwechter Funktioun op Iechternach. Do huet hien donieft vum November 1821 bis un d'Enn vum Schouljoer 1823/1824 als Professer am Iechternacher Collège communal, deen am Hihof ënnerbruecht war, enseignéiert. Viru senger Nominatioun als Professer, den 19. Oktober 1821, hat hie schonn am Laf vum Schouljoer 1820/1821 Kontakt mat dëser Schoul, wou hien de Professer Jacques Stümper, dee krank war an den 23. Juni 1821 am Alter vu 56 Joer zu Iechternach gestuerwen ass, ersat. Vun 1825 un huet den Henri Brosius als Vicaire d'Succursale vu Corroy-le-Château geleet. Hien ass den 30. Juni 1868 zu Autelhaut gestuerwen a gouf den 2. Juli 1868 zu Koler begruewen.
Kim Il-sung
No sengem Doud gouf säi Jong Kim Jong-il ieweschte Chef an Nordkorea. Wéi deen 2011 gestuerwen ass, huet e säin Amt u säi Jong Kim Jong-un verierft, sou datt ee vun der "éischter kommunistescher Dynastie" schwätze kéint.
Roger Soubie
De Roger Soubie, gebuer de 14. Juni 1898 a gestuerwen den 10. Mäerz 1984 war e franséische Moler an Zeechner.
Nieft Affichë fir Autosmarken an Tourismusaffichen huet de Roger Soubie sech besonnesch op Filmplakater spezialiséiert. Hien huet fir iwwer 2000 franséisch an international Filmer Plakater a franséischer Sprooch, fir déi op franséisch synchroniséiert Versioune vun deene Filmer, gemoolt.
Lee Marvin
An den 1950er Jore war de Lee Marvin haaptsächlech an Niewerollen ze gesinn. Ufank den 1960er Jore krut hie Rollen a wichtege Filmer wéi am Western The Man Who Shot Liberty Valance (1961) vum John Ford an am Kriminalfilm The Killers (1964) vum Don Siegel. Mat senger Roll als versoffene Revolverheld am Film Cat Ballou (1964) vum Elliot Silverstein verdéngt hie sech en Oscar als beschte Schauspiller. Säi gréisste Succès hat hien dunn awer als Major. Reisman am Krichsabenteuerfilm The Dirty Dozen (1967) vum Robert Aldrich. Am Film Point Blank (1967) engem äiskale Thriller vum John Boorman spillt hien de Walker, dee mat alle Mëttele versicht säi Geld erëm ze kréien, dat him seng fréier Komplizen ofgeholl haten.
Chevroux (Ain)
Chevroux ass eng franséisch Gemeng am Departement Ain an der Regioun Auvergne-Rhône-Alpes.
Anna Karina
D'Anna Karina, gebuer als Hanne Karen Bayer den 22. September 1940 zu Kopenhagen, a gestuerwen de 14. Dezember 2019 zu Paräis, war eng dänesch Schauspillerin.
Michael Craig
De Michael Craig, gebuer als Michael Francis Gregson de 27. Januar 1928 zu Pune an Indien, ass e brittesche Schauspiller an Dréibuchauteur.
De Michael Craig huet an iwwer 100 Kinos- an TV-Filmer matgespillt.
Rémilly (Moselle)
Rémilly ass eng franséisch Gemeng am Museldepartement an der Regioun Grand Est.
Le tunnel (Film 1933)
Le tunnel ass e franséische Film vum Curtis Bernhardt aus dem Joer 1933 no engem Roman vum Bernhard Kellermann.
Ëm wat geet et am Film?
De Mac Allan plangt en Tunnel tëschen Europa an Amerika…
Soss
De Curtis Bernhardt huet och eng däitsch Versioun vum Film mam Titel Der Tunnel mam Paul Hartmann an der Olly von Flint an den Haaptrolle gedréint.
T42
T42 war eng lëtzebuergesch Museksgrupp. Si war an den 1990er Joren an an de fréien 2000er eng vun den erfollegräichste Bands am Land. Den Numm gëtt wéi "tea for two" op Englesch ausgeschwat.
Bandgeschicht
Hir éischt EP Waiting for the Light ass 1992 erauskomm. D'Singleauskopplung Marie-Anne war e risege Radioerfolleg an huet d'Grupp landeswäit bekannt gemaach.
1993 bis 1996 ass d'Band all Joer um Rock um Knuedler opgetrueden, an duerno nach eng Kéier am Joer 2002.
Den 22. Juni 1997 ass T42 zesumme mat Sleepwalk als Virband vum Michael Jackson bei engem vun de gréisste Concerten zu Lëtzebuerg viru 40.000 Zuschauer opgetrueden.
Am Joer 2000 huet T42 fir d'Kompilatioun Planet Lëtzebuerg vun RTL eng Neiopnam vum Feierwon opgeholl.
Hire leschte Concert hunn T42 de 27. Mee 2005 an der Escher Kulturfabrik ginn. Den John Rech an den Eric Falchero hunn duerno e weider Projet gestart, d'Grupp Dream Catcher.
Nicolas Brisbois
Den Nicolas Brisbois, gebuer den 29. August 1997, ass e lëtzebuergesche Volleyballspiller.
Salperwick
Salperwick ass eng franséisch Gemeng am Departement Pas-de-Calais an der Regioun Hauts-de-France.
Doris Day
D'Doris Day gebuer als Doris Mary Ann Kappelhoff den 3. Abrëll 1922 zu Cincinnati, Ohio, USA a gestuerwen den 13. Mee 2019 am Carmel Valley, Monterey County, Kalifornien, USA, war eng US-amerikanesch Sängerin a Schauspillerin.
D'Doris Day huet am Joer 1956 nieft dem James Stewart d'Haaptroll am Kriminalfilm The Man Who Knew Too Much vum Alfred Hitchcock iwwerholl. Si hat ee vun hire gréisste Succèsen am Kaméidisfilm Pillow Talk vum Michael Gordon mam Rock Hudson als Partner.
(86) Semele
Den (86) Semele ass en Asteroid vun der baussenzegter Haaptceinture.
Den Objet gouf de 4. Januar 1866 vum däitschen Astronom Friedrich Tietjen entdeckt.
Den Asteroid gouf no der Semele, der Mamm vum Dionysus, genannt.
Mounddäischtert vum 27. Juli 2018
DMounddäischtert vum 27. Juli 2018''' war no der Mounddäischtert vum 31. Januar 2018 déi zweet a lescht Mounddäischtert am Joer 2018 an déi längst Mounddäischtert vum 21. Joerhonnert.
Wärend dem Passage vun iwwer sechs Stonnen duerch den Äerdschiet huet de Mound sech bal zentral duerch de Kärschiet vun der Äerd beweegt, an de Bluttmound gouf dofir besonnesch däischter. D'Totalitéit huet knapps eng Stonn an 43 Minutte gedauert.
Et war déi 38. Mounddäischtert vum 129. lunare Saroszyklus.
Siichtbarkeet
De ganze Verlaf vun der totaler Mounddäischtert war an Ostafrika, a Süd- an an Zentralasien souwéi am Indeschen Ozean an an der Antarktis ze gesinn. Wärend dem Moundopgank war s'a Südamerika, Westafrika an an Europa a wärend dem Moundënnergank an Ostasien an an Australien ze gesinn.
Europa
An Europa war den Iwwergank an den Hallefschiet (Zäitpunkt P1 = Ufank Penumbralitéit) net ze gesinn, well de Mound eréischt dono wéi en an de Kärschiet koum (Zäitpunkt U1 = Ufank Partialitéit) am Südosten opgoung. Bei de meeschten europäeschen Observatiounsphase war hien eréischt wärend der Totalitéit (nom Zäitpunkt U2) ze gesinn, well hien eréischt dunn héich iwwer dem Horizont stoung. De Maximum vun der Däischtert war um 22:22 Auer (MESZ = UTC + 2 Stonnen). De ganze Virgank vum Verloossen aus dem Äerdschiet konnt bei fräier Siicht vun 23:13 Auer (MESZ) observéiert ginn. Beim Moundënnergank war de Mound schonn nees als Vollmound ze gesinn.
Gläichzäiteg Marsoppositioun
Gläichzäiteg mat der Mounddäischtert, bei där de Mound an Oppositioun zu der Sonn stoung, war och de Mars dee gutt sechs Grad ënner dem Mound stoung an Oppositioun zu der Sonn a sou ganz no bei der Äerd a bal an enger Linn mam Äerd-Mound-System.
De Mars stoung dobäi zimmlech no bei der Äerd an hat doduerch och méi eng grouss visuell Hellegkeet vu bal -3 m. De visuelle Marsduerchmiesser (circa 24 Bousekonnen ) war ongeféier 70-mol méi kleng wéi de visuelle Moundduerchmiesser (circa 29,5 Bouminutten ).
Sou eng Konstellatioun vu gläichzäiteger Mound- a Marsoppositioun gëtt et nëmmen all 25.000 Joer.
Chavannes-sur-Reyssouze
Chavannes-sur-Reyssouze ass eng franséisch Gemeng am Departement Ain an der Regioun Auvergne-Rhône-Alpes.
Pisciden
D'Pisciden (genannt no der Konstellatioun Fësch, lat. Pisces) ass ee Meteorstroum den am September ze gesinn ass an deem seng Stäreschnäize visuell aus dem Stärebild Pisces kommen.
Am Géigesaz zu de meeschten anere Meteorstréim ass déi bescht Observatiounszäit vun de Pisciden net um Muereshimmel, mä scho géint Mëtternuecht, wann d'Stärebild bal am Süde steet.
D'maximal Zuel vun de Stäreschnäizen déi relativ lues (mat ongeféier 26 km/s) fléien, déi sougenannt Zenithal Hourly Rate (ZHR) ass ëm den 12. bis 15. September, mat ongeféier 3 bis 5 pro Stonn, gëtt awer an eisen ze wäiten nërdleche Breeten net ganz erreecht. De Maximum ass flaach, well d'Objeten zum ekliptikalen Typ gehéieren, also relativ wäit iwwer den Äerdbunnplang verstreet sinn.
Mourir d'amour (Film 1961)
Mourir d'amour ass e franséische Film vum Dany Fog aus dem Joer 1961 no engem Roman vum André Lay.
Ingrandes (Vienne)
Iwwer d'Gare vun Ingrandes op der Streck Paräis - Bordeaux ass d'Gemeng un dat franséischt Schinnennetz ugeschloss.
Retonfey
Retonfey ass eng franséisch Gemeng am Museldepartement an der Regioun Grand Est.
Canton de Massy
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantonen, gouf de Kanton, deen 1985 ofgeschaaft gi war, frësch gegrënnt.
Société anonyme des accumulateurs Tudor
D'Société anonyme des Accumulateurs Tudor war d'Aktiëgesellschaft an där den Henri Owen Tudor Batterien op Basis vu senger Erfindung produzéiert huet.
Den Henri Tudor hat sech fir d'Produktioun mat sengem Brudder Hubert a sengem Koseng Nikolaus Josef Schalkenbach zesummegedinn. D'Produktioun vu Batterien huet 1886 zu Rouspert ugefaangen. Parallel ass awer ganz séier e ganze Reseau vu Gesellschaften an Europa entstanen déi dem Tudor seng Erfindung applizéiert hunn, mä an deenen d'Lëtzebuerger net d'Majoritéit vum Kapital haten.
An Däitschland huet sou den Adolf Müller d'Accumulatoren Fabrik Tudor'schen Systems Büsche & Müller zu Hagen gegrënnt. D'Bridder Tudor waren och mat am Kapital. Déi Fabrick krut 1888 d'Exklusivitéit fir d'Mäert vun Däitschland, Éisträich-Ungarn, der Schwäiz an de skandinavesche Länner. D'Firma huet sech 1889 a Müller & Einbeck ëmbenannt ier se schonn e Joer drop, 1890, zur Accumulatoren-Fabrik Aktiengesellschaft Berlin-Hagen (AFA) gouf. De Müller hat déi méiglech Konkurrenten AEG an d'Siemens & Halske mat an d'Kapital geholl. D'Bridder Tudor waren dogéint net méi am Verwaltungsrot vun der Gesellschaft. D'AFA huet 1904 d'Distributiounsfilial Varta gegrënnt, en Numm deen zanter 1964 d'ganz Firma dréit.
Boissey (Ain)
Boissey ass eng franséisch Gemeng am Departement Ain an der Regioun Auvergne-Rhône-Alpes.
Société anonyme des accumulateurs Tudor
D'Bridder Tudor hu sech selwer d'Exklusivitéit fir England, Frankräich, d'Benelux-Staaten, Italien a Spuenie gehalen.
Am Joer 1892 ass sou d'Société Française des Accumulateurs Tudor zu Faches-Thumesnil bei Lille entstanen. Déi Firma gouf awer 1901 mat Accumulateurs Pulvis fusionéiert an d'Compagnie Générale d'Electricité (CGE), déi spéider Alsthom, huet d'Kontroll iwwerholl.
An England ass 1895 d'Tudor Accumulator Company Ltd. zu Dukinfield am Greater Manchester gegrënnt ginn. Si gouf vum Henri Tudor sengen Eedemen, dem Antoine, Théodore a Paul Pescatore geleet. 1904 gouf si vun der AFA iwwerholl, déi d'Kontroll awer mam éischte Weltkrich nees verluer huet.
Zu Rouspert gouf bis 1908 produzéiert. D'Fabrick war ze kleng fir mat der Produktioun nozekommen a louch ze vill isoléiert fir effikass ze schaffen. Dobäi koum, datt d'Fabrick fir den Export a Länner produzéiert huet déi net am Däitschen Zollveräin waren, wat héich Zolltaxë fir d'Importer an d'Exporter mat sech bruecht huet.
Schonn am Joer 1901 hatten d'Tudoren eng Fabrick zu Florival am wallounesche Brabant gegrënnt, déi 1908 och d'Produktioun vu Rouspert mat iwwerholl huet. Florival gouf dunn d'Haaptfabrick vun der S.A. des Accumulateurs Tudor.
Beim Henri Tudor sengem Doud, 1928, hält d'Famill Tudor-Pescatore 3.738 vun de 6.000 Aktië vun der S.A. des Accumulateurs Tudor. Dem Tudor seng dräi Kanner krute jiddwereent een Drëttel vun den Aktien. Duerno huet de Léon Laval d'Kontroll iwwer d'Firma iwwerholl. Duerch säi Bestietnes mat engem vun de Meedercher vum Tudor, d'Opkafe vun aneren Titren an doduerch, datt hien d'Tutelle iwwer dem Tudor säin zweet Meedchen erstridden huet, krut hie mat senger Firma SOGECO eng Majoritéit vum Kapital.
Am Zweete Weltkrich huet de Besëtzer vun der AFA, de Günther Quandt, probéiert d'Kontroll iwwer d'Accumulateurs Tudor S.A. ze kréien andeems hien de Léon Laval, deen an de Prisong komm war, ënner Drock gesat huet. Et ass him awer net gelongen un deem seng Aktien ze kommen.
D'Fabrick vu Florival gouf am Mee 1940 vun der Luftwaffe bombardéiert, konnt awer séier nees hir Aktivitéiten ophuelen. Si gouf an där Zäit vun de Bridder Nicolas an Théodore Ries geleet.
Peter Sellers
De Peter Sellers, gebuer als Richard Henry Sellers den 8. September 1925 zu Southsea am Hampshire an England a gestuerwen de 24. Juli 1980 zu London war en englesche Schauspiller.
Bekannt Filmer mam Sellers sinn The Ladykillers (1955) vum Alexander Mackendrick, The Mouse That Roared (1959) vum Jack Arnold, The Pink Panther (1963) vum Blake Edwards an Dr. Strangelove or: How I Learned to Stop Worrying and Love the Bomb (1964) vum Stanley Kubrick, an deem e gläich dräi Rollen hat.
Société anonyme des accumulateurs Tudor
Nom Doud vum Léon Laval, 1957, huet säi Fils Auguste-Charles d'Direktioun vun Accumulateurs Tudor zu Florival iwwerholl. Mat senger Erfarung am Batteriesecteur huet hien 1967 d'Grënnung, am Joer 1976, vun der Accumalux ugestouss. Spéider war och den Dominique Laval zu Florival aktiv.
1990 gouf Accumulateurs Tudor vun der franséischer Compagnie Européenne d'Accumulateurs (CEAC), der deemoleger Nummer 1 um europäesche Maart fir industriell Batterien, iwwerholl. D'Firma hat zanter e puer Joer Verloschter gemaach. Hunn 1987 nach 500 Leit zu Florival geschafft, waren et der 1990 just nach 300.
1995 gouf d'CEAC du vun Exide, der weltwäiter Nummer 1, kaf, déi 1995 och d'Sociedad Espanola del Acumulador Tudor kaf huet. D'Produktioun, déi dat Joer nach bei 850.000 Autosbatterië louch, gouf 1996 agestallt. Zu Florival ass just nach en Distributiounszenter bliwwen. Ufank 1997 gouf d'Société anonyme ob Exide emgedeeft.
Canton de Chartres-1
De Canton de Chartres-1 ass eng franséisch administrativ Andeelung am Arrondissement Chartres, am Departement Eure-et-Loir an der Regioun Centre.
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Gesetz
Ënner Gesetz versteet een an engem materiellen (inhaltlechen) Sënn, all abstrakt an net-perséinlech Rechtsnorm. Gesetz am formelle Sënn begräift all Moossnam déi an enger Prozedur zustan koum, déi vun der Verfassung hier virgesinn ass fir Gesetzer z'erloossen.
Materiell a formell Gesetzer
Fir d'Europäesch Mënscherechtskonventioun ass de Begrëff „Gesetz“ am materiellen an net am formelle Sënn ze betruechten. No der Jurisprudenz vum Europäesche Geriichtshaff fir Mënscherechter begräift „Gesetz“ den Ensembel vum geschriwwene Gesetz, inklusiv den Texter vun engem ënnergeuerdente Rang, grad ewéi d'Jurisprudenz.
Op der aner Säit ass e Gesetz oder Reglement dem Lëtzebuerger Droit no e formelle Rechtsakt, dee vum deem Organ an no där Prozedur déi virgesinn ass, ausgeschafft gëtt, onofhängeg vu sengem Inhalt (Matière).
D'Verfassungsgeriicht stellt sech och op d'Säit vun der formeller Approche well Gewaltentrennung, wéi se vun der Constitutioun virgesinn ass, mat sech bréngt, datt kee staatlecht Organ dat d'Legislativ, d'Exekutiv oder d'Judikativ ausüübt eng aner Gewalt ausübe kann, déi duerch d'Verfassung fir en anert Organ virgesinn ass. Dem Legislateur seng Kompetenz begräift deemno net just d'Festleeë vun allgemengen, net-perséinleche Reegelen, mä och déi, déi sech op individuell a konkret Mesure bezéien.
Formell Gesetzer sinn Texter déi „Gesetz“ oder „Reglement“ heeschen, well se no enger gewësser Prozedur a vun engem bestëmmten Organ opgestallt goufen, ouni datt s'awer wéi d'normativ Gesetzer eppes befeelen oder eppes Allgemenges betreffen.
Kompetenz vun der Legislativ
E Gesetz kann all Beräicher reegelen, déi vun der Verfassung net fir d'Exekutiv oder d'Judikativ reservéiert sinn. Net reegele kann d'Legislativ deemno z. B. d'Organisatioun vun der Regierung oder d'Nominatioun vun de Fonctionnairen, well dëst vun der Verfassung hier an d'Kompetenz vun der Exekutiv fält.
Ënnert der Konditioun d'Normen uewendriwwer anzehalen, kann d'Legislativ alles reegele wat se fir néideg fënnt. Am Fall wou e Gesetz oder Reglement net kloer wär, oder wann et ënnerschiddlech ausgeluecht kéint ginn, kann d'Legislativ d'Affär iwwer e Gesetz interpretéieren.
E Beispill fir esou eng Interpretatioun ass:
Wann et net anescht vun der Constitutioun virgesinn ass, da gëtt e Gesetz an der Chamber mat enger einfacher Majoritéit gestëmmt.
Formell Gesetzer
Am Allgemenge kann d'Legislativ decidéieren ob e s'e Gesetz selwer ausféiert oder d'Uwennung z. B. vun engem Reglement oder enger administrativer Decisioun ofhängeg mécht.
Der Constitutioun no mussen awer verschidde Beräicher duerch e formellt Gesetz gereegelt ginn. Dëst betrëfft haaptsächlech Theemen am Zesummenhang mat de Grondrechter oder dem Fonctionnement vum Staat.
Beispiller heifir sinn:
Pierre Étaix
De Pierre Étaix, gebuer den 23. November 1928 zu Roanne a gestuerwen de 14. Oktober 2016, war e franséische Clown, Filmregisseur, Schauspiller, Zeechner, Gag-Schreiwert an Auteur.
Mudvayne
Mudvayne ass eng US-amerikanesch Band, déi 1996 zu Peoria, Illinois gegrënnt gouf. Hire Genre variéiert tëscht Nu Metal, Industrial Rock an Alternative Rock.
An engem Proufkeller hunn den Chad Gray (Gesank), Matthew McDougt (Batterie), Greg Tibbett (Gittar) an de Shawm Barclay (Bass) d'Band gegrënnt. Si wollte keng hondsgewéinlech Museker sinn, mä si wollten opfalen andeems se sech op hire Concerte vill geschminkt hunn. Domat hu si sech zwar séier e ganze Koup Fans gefaangen, mä si hunn och d'Kritiker opmierksam gemaach. Déi gesinn dat nämlech als iwwerflësseg an oflenkend un.
1997 hu si hir éischt EP opgeholl, déi awer nëmmen an exklusive Butteker an op de Concerte selwer verkaaft goufen. Domat hate si awer e groussen Erfolleg, soudatt déi éischt Plackelabelen och schonn op déi jonk Band opmierksam goufen.
Ee Joer méi spéit huet de Shawn Barclay d'Band verlooss a gouf vum Ryan Martinie ersat. Mat deem neie Bassist gouf d'Quartett nach weider perfektionéiert. 1999 hu si bei Epic Records hiren éischte Plackevertrag ënnerschriwwen. Den éischten Album "L.D. 50" hat onerwaart groussen Erfolleg a gouf iwwer 50.000-mol verkaaft, dobäi koumen nach e Koup Auszeechnungen.
2001 koume si dann endlech als Virband vu Slipknot op Tournée an Europa, wou si eigentlech scho ganz waren. Dofir maache si net méi laang mat Slipknot weider, mä si ginn eleng op Tournée. Besonnesch an England si se gär gesinn, hir Concerte sinn dacks ausverkaaft.
Ee Joer méi spéit produzéiere si mam selwechte Label en zweeten Album mam Numm "The Beginning of All Things To End". No hirer Tournée entscheede si sech, eng Paus anzeleeën, wat allerdéngs net bäibehale gëtt. Nach am selwechte Joer verëffentleche se hiren 3. Album "The End Of All Things To Come", wat hire gréissten Erfolleg gëtt.
Duerno hu si awer eng länger Paus ageluecht, bis si 2005 mat dem Album "Lost And Found" souwéi der Videossingle "Happy?" hire Comeback feieren.
Den Chad Gray leet erëm eng Paus an, andeems hie sech op säin Nieweprojet "Hellyeah" konzentréiert. En Album mat dem selwechten Numm kënnt 2007 eraus a Mudvayne gëtt erëm aktiv a bréngen hir Compilation-CD "By The People, For The People", op där och e puer nei Lidder sinn, an d'Butteker.
Hire bis elo leschten Album mam Numm "The New Game" gouf 2008 verëffentlecht.
De 16. Juni 2003 hunn d'Mudvayne am Atelier zu Hollerech gespillt.
Diana Dors
D'Diana Dors; gebuer als Diana Mary Fluck den 23. Oktober 1931 zu Swindon, Wiltshire, England a gestuerwen de 4. Mee 1984 zu Windsor, Berkshire, England war eng englesch Schauspillerin.
Dario Fo
Hien huet d'Methode vun der Commedia dell'arte moderniséiert an nei opliewe gelooss, an och e puermol Operen inzenéiert.
Zu senge bekanntste Stécker ziele Mistero buffo, Morte accidentale di un anarchico, ''Tutti uniti! Tutti insieme! Ma scusa, quello non è il padrone? Guerra di popolo in Cile (iwwer de Putsch am Chile, 1973), Non Si Paga! Non Si Paga!, a Clacson, trombette e pernacchi''.
1997 krut hien den Nobelpräis fir Literatur. Hien zielt zu den am dackste gespillten zäitgenësseschen Auteuren; seng Stécker goufen an iwwer 30 Sproochen iwwersat an uechter d'Welt opgefouert.
Peyre en Aubrac
Peyre en Aubrac ass eng franséisch Gemeng am Departement Lozère, an der Regioun Occitanie.
Dario Fo
Den Dario Fo war vun 1954 bis zu hirem Doud, 2013, mat der Schauspillerin a spéiderer politescher Aktivistin Franca Rame bestuet, mat där en och op kënschtlereschem Plang zesummegeschafft huet.
Peyre en Aubrac
D'Gemeng Peyre en Aubrac ass eng sougenannt Nei Gemeng déi den 1. Januar 2017 bei der Fusioun vun de fréiere Gemenge Saint-Sauveur-de-Peyre, Aumont-Aubrac, La Chaze-de-Peyre, Fau-de-Peyre, Javols a Sainte-Colombe-de-Peyre, entstanen ass.
Moulle
Moulle ass eng franséisch Gemeng am Departement Pas-de-Calais an der Regioun Hauts-de-France.
Raville (Moselle)
Raville ass eng franséisch Gemeng an Uertschaft am Museldepartement an der Regioun Grand Est. Den däitschen Numm war Rollingen.
Geographie
Raville läit un der Däitscher Nied (Nied Allemande), tëscht Metz a Saint-Avold.
Geschicht
Raville war fréier eng lëtzebuergesch Exklav. Eng vun de wichtegsten Adelsfamille vun der Neizäit aus dem Herzogtum Lëtzebuerg, d'de Raville (resp. von Rollingen) koum vun do; hir Buerg gouf wärend der Franséischer Revolutioun zerstéiert.
Sanry-sur-Nied
Sanry-sur-Nied ass eng franséisch Gemeng am Museldepartement an der Regioun Grand Est.
Airedale Terrier
Den Airedale Terrier ass eng vun der FCI (Nr.7, Gr.3, Sek.1) unerkannte brittesch Hondsrass.
Beschreiwung
Den Airedale Terrier ass e robusten, muskuléisen Hond mat haardem, dichtem an drotegem Pelz mat vill Ënnerwoll. De Pelz däerf bei den Zuuchtstandarden net méi struppeg wierken. Hien ass loufaarweg mat schwaarz oder gro (ganz seele brong) um Suedel, am Genéck an uewen op dem Schwanz. De Ridd weist eng Gréisst vun zirka 58–61 cm op an d'Mudder eng vun zirka 56–59 cm. Domat ass déi Rass déi gréisst Terriersrass, woubäi d'Gewiicht ëm déi 22–30 kg läit.
Bei reegelméissegem Trimme verléiert déi Rass keng Hoer an ass sou bei richteger Erzéiung och an enger Wunneng gutt ze halen.
Route d'Esch (Stad Lëtzebuerg)
D'Escher Strooss gehéiert op hirer ganzer Längt zur Nationalstrooss 4, déi d'Stad Lëtzebuerg mat Esch-Uelzecht verbënnt.
Paul Willard Merrill
De Paul Willard Merrill, gebuer de 15. August 1887 a gestuerwen den 19. Juli 1961 war en US-amerikaneschen Astronom.
De Merrill krut säin Doktertitel op der University of California am Joer 1913. Déi gréisst Zäit vu sengem beruffleche Liewen huet hien um Mount Wilson-Observatoire verbruecht. 1952 goung hien an d'Pensioun.
Säi Spezialgebitt war d'Spektroskopie. Domat huet hie besonnesch laangperiodesch verännerlech Stären an den interstellare Medium ënnersicht. Kuerz virun Enn vu senger berufflecher Carrière ass et him gelongen, den Technetium am verännerleche Stär R Andromedae an anere roude Verännerlecher z'entdecken. Well Technetium keng stabil Isotopen huet, huet et an all Stär wou et fonnt gouf, eréischt kierzlech musse produzéiert gi sinn. Domat konnt hien de Beweis vum S-Prozess vun der Nukleosynthese untrieden.
Gene Saks
Den Gene Saks, gebuer den 8. November 1921 zu New York City, a gestuerwen den 28. Mäerz 2015 zu East Hampton war en US-amerikanesche Schauspiller, Theater- a Filmregisseur.
Pasquale Squitieri
De Pasquale Squitieri, gebuer de 27. November 1938 zu Neapel a gestuerwen den 18. Februar 2017 zu Roum, war en italieenesche Filmregisseur.
Hie war 26 Joer mat der italieenescher Schauspillerin Claudia Cardinale liéiert. Duerno huet hie sech 2013 mat der Schauspillerin a Sängerin Ottavia Fusco bestuet.
Steph Rausch
D'Steph Rausch, gebuer 1983 zu Ettelbréck, ass eng lëtzebuergesch Molerin.
Nom Studium vun der visueller Kommunikatioun zu Oochen huet d'Steph Rausch ënner anerem a Kooperatioune mam Digital Kunstrasen a mat dem Kënschtlerkollektiv rauschpuppe geschafft. Nieft der Molerei ass d'Steph Rausch am Beräich Digital Art, Fotografie, Serigraphie, Collage, Textilkonscht a Graphik- & Webdesign aktiv.
2014 // Kënschtlerresidenz an den Annexen zu Buerglënster mat Eenzelausstellung "Standbilder". (Les Annexes // Centre de Création // Château Bourglinster)
Canton de Chartres-2
De Canton de Chartes-2 ass eng franséisch administrativ Andeelung am Arrondissement Chartres, am Departement Eure-et-Loir an der Regioun Centre.
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Boz
Boz ass eng franséisch Gemeng am Departement Ain an der Regioun Auvergne-Rhône-Alpes.
Landremont
Landremont ass eng franséisch Gemeng am Departement Meurthe-et-Moselle an der Regioun Grand Est.
Superodontella euro
D'Superodontella euro ass eng Collembolenaart (Sprangschwänz) aus der Gattung Superodontella an der Famill vun den Odontellidae. Se gouf 2003 vun den Zoologe Wanda Maria Weiner (Polen) an Norbert Stomp (Lëtzebuerg) als nei Aart beschriwwen, an zwar unhand vu Material, dat 1998 vun der Melanie Cardew an der Evelyne Carrières am Schnellert bei Bäerdref gesammelt gi war. Den Aartennumm ass en Hommage un den Euro, deen am Joer 2002 an den Ëmlaf koum, an deem Joer, wou d'Auteuren domat beschäftegt waren, den Text vum Artikel, an deem se déi nei Aart beschriwwen hunn, ze redigéieren.
Et ass eng Aart déi als endeemesch zu Lëtzebuerg ugesi gëtt.
Boulevard Grande-Duchesse-Charlotte (Stad Lëtzebuerg)
De Boulevard Grande-Duchesse-Charlotte ass eng Strooss an der Stad Lëtzebuerg op der Grenz tëscht de Quartiere Belair an Uewerstad.
E geet vun der Kräizung mat der Avenue Guillaume an der Avenue Marie-Thérèse aus an nërdlecher Richtung bis op d'Stäreplaz. No Süden hi geet en an d'Escher Strooss iwwer. Op senger ganzer Längt féiert d'Nationalstrooss 51 driwwer.
Ténéré
D'Ténéré ass eng Sandwüüst an der südlecher Sahara am Norde vum Niger a gëtt och d'Wüüst vun de Wüüste genannt.
Boulevard Grande-Duchesse-Charlotte (Stad Lëtzebuerg)
De Boulevard ass Deel vun der historescher Strooss vun der Stad op Beetebuerg an op Esch, wéi schonn op der Ferraris-Kaart aus dem 18. Joerhonnert ze gesinn ass.
Ténéré
Beschreiwung
Den Numm Ténéré kënnt aus der Sprooch vun den Tuareg an heescht Land do baussen (einfach iwwersat och: Wüüst). An der Wüüsteregioun, net wäit ewech vun der Uertschaft Tiguidit, läit eng besonnesch grouss Plaz wou Dinosaurierfossilie fonnt goufen.
Den nërdlechen Deel vun der Ténéré-Wüüst ass eng flaach Kiselstengwüüst. De südlechen Deel dergéint besteet haaptsächlech aus méi oder manner héije Sanddünenzich, déi deelweis iwwer honnert Kilometer laang sinn. Am ëstlechen Deel vun der Ténéré läit de Kaouar-Dall mat den Oase Séguédine, Aney, Dirkou a Bilma. An Nord-Süd-Richtung huet deen Ofschnëtt eng Ausdeenung vun ongeféier 160 km. Am Weste gëtt d'Ténéré duerch den Aïr begrenzt. Den Aïr an de Kaouar-Dall leien ongeféier 500 km auserneen.
NGC 6744-Grupp
D'NGC 6744-Galaxiëgrupp ass eng kleng Galaxiëgrupp déi ongeféier 25 Millioune Liichtjoer vun ons ewechläit. D'Grupp läit am Stärebild vum Pohunn.
Jeannine Theisen
D'Jeannine Theisen, gestuerwen de 5. November 2017 am Alter vun 73 Joer, war eng lëtzebuergesch Radiosspeakerin.
Si huet vun 1963, wou si direkt no hirer Première ugefaangen huet, bis 1999 op Radio Lëtzebuerg eng sëllegen Emissioune moderéiert ewéi de Wonsch-Concert, Music Hall, wou se vill international Staren interviewt huet, d'Kranken-Emissioun, De Menu vum Dag oder Blummefleeg a Gaardenaarbecht, zesumme mam Theo Peffer.
Der Tunnel (Film 1933)
Der Tunnel ass en däitsche Film vum Curtis Bernhardt aus dem Joer 1933 no engem Roman vum Bernhard Kellermann.
Moringhem
Moringhem ass eng franséisch Gemeng am Departement Pas-de-Calais an der Regioun Hauts-de-France.
Ténéré
Beschreiwung
Nërdlech vun der Strooss Agadez-Fachi erstreckt sech zanter 1988 d'Aïr an Ténéré Naturreservat, dat zanter 1991 zesumme mat den nërdlechen Deeler vun den Aïr-Bierger zum Weltnaturierwe vun der UNESCO gehéiert. An deem Deel vun der Wüüst gëtt et 300 bis 400 m héich Sanddünen. Et ass mat 7,7 Milliounen Hektar dat gréisst Schutzgebitt vun Afrika. Zanter den Opstänn vun den Tuareg am Joer 1992 steet d'Gebitt op der Rouder Lëscht vun de Weltierwen a Gefor.
Der Tunnel (Film 1933)
Ëm wat geet et am Film?
De Mac Allan plangt en Tunnel tëschen Europa an Amerika
Boulevard Grande-Duchesse-Charlotte (Stad Lëtzebuerg)
E gouf no der Groussherzogin Charlotte vu Lëtzebuerg genannt. Ënner der däitscher Besatzung (1940-1944) housch d'Strooss "Äußerer Ring".
Der Tunnel (Film 1933)
Soss
De Curtis Bernhardt huet och eng franséisch Versioun vum Film mam Titel Le tunnel mat der Madeleine Renaud an dem Jean Gabin an den Haaptrolle gedréint.
Boulevard Grande-Duchesse-Charlotte (Stad Lëtzebuerg)
Biller
Bemierkenswäert Gebaier
The Choppy Bumpy Peaches
Bandgeschicht
D'Grupp gouf 2014 gegrënnt an huet zwee Joer méi spéit hir éischt EP, Melocoton, verëffentlecht.